নিজস্ব প্রতিবেদক, বারাসত: ফের জেঙ্গুর থাবা উত্তর ২৪ পরগণা জেলায়৷ দেগঙ্গার আমুলিয়া গ্রাম পঞ্চায়েতের আমুলিয়া গ্রামে এবার ডেঙ্গুতে মৃত্যু বছর তিনেকের এক শিশুর৷ এলাকার বাসিন্দাদের দাবি, তৃণমূলের গোষ্ঠী কোন্দলের ফলে আমুলিয়া গ্রাম পঞ্চায়েত ডেঙ্গু নিয়ন্ত্রণে কোনওরকম ব্যবস্থা নেয়নি, সচেতনা বাড়ানো হয়নি পঞ্চায়েতের তরফে৷ যে কারণে বাকি তিন জনের মতো ছোট্ট মেহেদী হাসানকেও প্রাণ হারাতে হল৷ এরপরেই ডেঙ্গু ও জ্বরের প্রকোপ ক্রমশস বাড়তে থাকায় এলাকায় উত্তেজনা দেখা দিয়েছে।
দেগঙ্গায় ডেঙ্গুতে আক্রান্ত হয়ে মৃত্যু তিন বছরের শিশুর, বাড়ছে আতঙ্ক